Diari Oficial de la Generalitat Valenciana


Sumari del DOGV 7539, del 03-06-2015 (2015/5226)

ORDE 62/2015, d'1 de juny, de la Conselleria d'Educació, Cultura i Esport, per la qual es convoquen ajudes econòmiques per a subvencionar els servicis complementaris de transport i menjador de l'alumnat dels centres específics d'educació especial de titularitat privada concertats i de titularitat de corporacions locals convinguts, per a l'exercici econòmic 2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7539

Data del DOGV
:   03-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5226


Data del document
:   01-06-2015

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 62/2015, d'1 de juny, de la Conselleria d'Educació, Cultura i Esport, per la qual es convoquen ajudes econòmiques per a subvencionar els servicis complementaris de transport i menjador de l'alumnat dels centres específics d'educació especial de titularitat privada concertats i de titularitat de corporacions locals convinguts, per a l'exercici econòmic 2015.  
 [2015/5226]  
La Llei Orgànica 2/2006, de 3 de maig, d'Educació, en el títol II, referit a l'equitat en l'educació, regula l'escolarització dels alumnes que presenten necessitats educatives especials dins dels principis de normalització i d'inclusió, i només quan les seues necessitats no puguen ser ateses seran escolaritzats en unitats o centres d'educació especial.  
  
Així mateix, l'article 72 de l'esmentada llei orgànica establix que l'Administració educativa podrà colaborar amb altres administracions o entitats privades sense ànim de lucre per a facilitar l'escolarització i la millor incorporació d'este alumnat al centre educatiu.  
D'altra banda, el Consell va aprovar el Decret 39/1998, de 31 de març, d'ordenació de l'educació per a l'atenció de l'alumnat amb necessitats educatives especials, que en la disposició addicional segona disposa que la Conselleria de Cultura, Educació i Ciència constituirà el procediment per a subvencionar els servicis de transport i menjador escolar per a l'alumnat amb necessitats educatives especials escolaritzat en els centres convinguts o concertats.  
Així, amb la finalitat de complir amb estes disposicions, en el marc de la colaboració institucional entre l'Administració local, les institucions privades i l'Administració autonòmica, i per a millorar la qualitat del servici educatiu i satisfer les necessitats dels alumnes discapacitats, la Conselleria d'Educació, Cultura i Esport considera convenient subvencionar els servicis de transport i menjador de l'alumnat dels centres específics d'educació especial de titularitat privada concertats i de titularitat de corporacions locals convinguts durant l'exercici 2015, que complemente les beques i ajudes que el ministeri competent en matèria d'educació convoca cada curs escolar per a l'alumnat d'estos centres.  
  
A esta orde de convocatòria li és aplicable la Llei 1/2015, de la Generalitat, d'Hisenda Pública, del Sector Públic Instrumental i de Subvencions, així com la Llei 38/2003, de 17 de novembre, General de Subvencions, i la Llei 8/2014, de 26 de desembre, de Pressupostos de la Generalitat per a l'exercici 2015.  
Per això, vista la proposta del director general de Centres i Personal Docent de data 11 de maig de 2015, i de conformitat amb esta, en virtut de les facultats que em conferix l'article 28 de la Llei 5/1983, de 30 de desembre, del Consell, i el Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport,   
  
  
ORDENE  
  
Primer  
1. La Conselleria d'Educació, Cultura i Esport, dins dels límits pressupostaris aprovats per a esta finalitat, concedirà ajudes econòmiques destinades a subvencionar els servicis complementaris de transport i menjador de l'alumnat escolaritzat en centres específics d'educació especial de titularitat privada concertats i de titularitat de corporacions locals convinguts durant l'exercici 2015.  
Estes ajudes tenen caràcter complementari respecte als imports que, si és el cas, les famílies perceben com a beca, subsidi o subvenció al llarg de l'exercici 2015, per part del Ministeri d'Educació, Cultura i Esport o de qualsevol altra entitat pública o privada, per a atendre els gastos relacionats amb els servicis de transport i menjador.  
  
2. El crèdit màxim per al finançament d'esta convocatòria serà d'1.971.000,00 euros, amb càrrec a la línia de subvenció T1572000, del capítol IV, de la secció, servici, centre gestor i programa 51.64.42.559.98.   
3. L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a, punt quart, del Reglament de la Llei General de Subvencions, Reial Decret 887/2006, de 21 de juliol.  
4. L'esmentat import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que el finança.  
  
Segon  
Les ajudes concedides per mitjà d'esta orde no requerixen notificació a la Comissió Europea, per no reunir tots els requisits previstos per l'apartat 1 de l'article 107 del Tractat de Funcionament de la Unió Europea, ja que els seus destinataris finals són persones físiques i, per tant, no afecten els intercanvis comercials entre els estats membres.   
  
  
Tercer  
S'aproven les bases per les quals es regix esta convocatòria, incloses com a annex I d'esta orde, així com el model de solicitud, inclòs com a annex II, i la resta d'annexos.  
  
Quart  
Es delega en la Direcció General de Centres i Personal Docent la facultat de concedir o denegar estes ajudes i se l'autoritza perquè dicte les resolucions necessàries per a l'execució d'esta orde. Així mateix, es delega en la Direcció General de Centres i Personal Docent la resolució dels expedients de reintegrament que siguen pertinents, així com les resolucions de desistiment, i se l'autoritza per a l'ampliació dels terminis de presentació de solicituds i documentació justificativa quan es considere aconsellable per al desplegament i execució d'esta orde; sempre d'acord amb el que establix en este sentit l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú.  
A més, se l'autoritza perquè dicte resolucions que complementen o modifiquen les resolucions anteriors en cas de necessitat, de conformitat amb l'article 19, punt 4, de la Llei General de Subvencions, segons el qual tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fora dels casos permesos en la norma reguladora, podran donar lloc a la modificació de la resolució de concessió, en els termes establits en la normativa reguladora de la subvenció.  
  
  
Quint  
La implementació i posterior desenrotllament de la present orde no podrà tindre cap incidència en la dotació de tots i cada un dels capítols de gasto assignats a esta conselleria, i en tot cas haurà de ser atés amb els mitjans personals i materials de la conselleria competent en matèria d'educació.  
  
Sext  
Esta orde produirà efectes l'endemà de la publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta orde, que posa fi a la via administrativa, els interessats podran interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) Recurs potestatiu de reposició, davant de la consellera d'Educació, Cultura i Esport, en el termini d'un mes a comptar de l'endemà de la publicació.   
b) Recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació o a partir de l'endemà del dia en què es notifique la resolució expressa del recurs de reposició o en què este haja d'entendre's presumptament desestimat.   
  
València, 1 de juny de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Bases de la convocatòria  
  
Primera. Objecte de la subvenció  
L'objecte d'esta subvenció és ajudar les famílies de l'alumnat escolaritzat en centres específics d'educació especial concertats i de titularitat de corporacions locals convinguts a sufragar els gastos dels servicis de transport i menjador que els presten els esmentats centres, de manera complementària respecte als imports que amb esta mateixa finalitat perceben com a beca, subsidi o subvenció, al llarg de l'exercici 2015, per part del Ministeri d'Educació, Cultura i Esport o de qualsevol altra entitat pública o privada.   
Estes ajudes es concediran pel procediment de concurrència, d'acord amb l'article 22 de la Llei 38/2003, de 17 de novembre, General de Subvencions, que també permet el prorrateig entre els beneficiaris de la subvenció, i l'article 55 del Reglament General de Subvencions, aprovat pel Reial Decret 887/2006, de 21 de juliol.  
  
Segona. Beneficiaris i requisits  
1. Podrà ser beneficiari d'estes ajudes l'alumnat, escolaritzat en centres específics d'educació especial concertats i de titularitat de corporacions locals convinguts de la Comunitat Valenciana, que utilitze els servicis complementaris de transport i menjador prestats pel centre.  
  
Este alumnat podrà obtindre la condició de beneficiari d'estes ajudes encara que no complisca els requisits establits en l'article 13.2 de la Llei 38/2003, General de Subvencions.  
2. L'alumnat escolaritzat en un centre que no preste els servicis de transport o de menjador o que dispose d'un altre sistema de finançament públic o privat per a este fi no podrà ser beneficiari d'estes ajudes.  
  
  
Tercera. Presentació de solicituds i termini  
1. Els pares, mares, tutors o representants legals de l'alumnat formalitzaran la solicitud segons el model que acompanya esta convocatòria com a annex II i que poden obtindre en la pàgina web següent:   
http://www.cece.gva.es/ocd/areacd/es/abc/subvenciones.asp (castellà)  
http://www.cece.gva.es/ocd/areacd/val/abc/subvenciones.asp (valencià)  
La solicitud s'entregarà, preferentment, en el centre on l'alumne o alumna es trobe escolaritzat. La presentació i firma de la solicitud implica l'acceptació de les bases d'esta convocatòria.  
2. El termini per a la presentació de les solicituds serà de vint dies naturals comptats des de l'endemà de la publicació d'esta orde en el Diari Oficial de la Comunitat Valenciana.   
  
Quarta. Presentació de documentació pels centres  
Una vegada finalitzat el termini de presentació de solicituds de l'alumnat i dins dels cinc dies naturals posteriors, els centres presentaran la documentació següent:  
1. Imprés, segons el model que consta com a annex III d'esta orde, junt amb totes les solicituds d'ajuda que hagen rebut del seu alumnat.   
  
2. Relació nominal dels alumnes del centre usuaris dels servicis, segons model publicat com a annex IV.  
Esta documentació, que anirà dirigida a la Direcció General de Centres i Personal Docent de la Conselleria d'Educació, Cultura i Esport, es podrà presentar en el Registre General de la Conselleria d'Educació, Cultura i Esport, en les direccions territorials d'Educació, Cultura i Esport corresponents, o a través de qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Imprés de domiciliació bancària, segons el model publicat com a annex V d'esta orde.  
En cas d'enviament per correu certificat, la presentació de la documentació a l'oficina de correus corresponent ha de fer-se en sobre obert, per tal que en la capçalera del primer full de la documentació presentada es facen constar clarament el nom de l'oficina i la data, lloc, hora i minut de l'admissió.  
  
Quinta. Obligacions dels beneficiaris   
1. D'acord amb la naturalesa de la subvenció, l'alumnat beneficiari té l'obligació de:  
- Utilitzar els servicis de transport i menjador que els preste el centre en què es trobe escolaritzat.  
- Destinar l'ajuda obtinguda a la finalitat per a la qual ha sigut concedida.  
- Comunicar a la Direcció General de Centres i Personal Docent la percepció de qualsevol altra beca, subsidi o subvenció, diferent de la concedida pel Ministeri d'Educació, Cultura i Esport, que perceba amb la mateixa finalitat.  
2. D'acord amb l'article 34.6.h de la Llei 8/2014, de 26 de desembre, de Pressupostos de la Generalitat per a l'exercici 2015, els beneficiaris d'estes ajudes queden exempts de l'obligació de prestar les garanties per al pagament anticipat de subvencions.  
  
Sexta. Obligacions dels centres  
D'acord amb la naturalesa de la subvenció, la titularitat del centre haurà de complir les obligacions següents:  
a) Prestar els servicis complementaris de transport i de menjador a l'alumnat matriculat en el seu centre que necessite utilitzar-los durant el període de temps que preveja el calendari escolar.  
b) Prestar estos servicis d'acord amb la normativa vigent a la Comunitat Valenciana.  
c) La prestació d'estos servicis es realitzarà amb mitjans i personal propis o per mitjà d'empresa contractada. En tot cas, ha de disposar del personal qualificat necessari per a atendre l'alumnat durant el trajecte del viatge i per a atendre el servici de menjador.  
d) El personal contractat per a prestar estos servicis ha d'estar donat d'alta en el règim de Seguretat Social que li corresponga, d'acord amb la normativa aplicable.  
e) Acreditar estar al corrent en el compliment de les seues obligacions tributàries i davant de la Seguretat Social.  
Les entitats locals titulars d'un centre d'educació especial hauran d'acreditar estar al corrent en el compliment de la seua obligació de rendició de comptes anuals davant de la Sindicatura de Comptes.  
f) Destinar l'import de la subvenció concedida al seu alumnat únicament i exclusivament a cobrir els gastos originats per la prestació d'estos servicis.  
g) Acreditar els gastos ocasionats per la prestació d'estos servicis al seu alumnat.  
h) Sotmetre's a les actuacions de comprovació a efectuar per la conselleria competent en matèria d'educació, així com qualssevol altres de comprovació i control financer que puguen realitzar els òrgans de control competents, aportant tota la informació que li siga requerida en l'exercici de les actuacions anteriors.  
i) Procedir al reintegrament dels fons percebuts, d'acord amb l'article 37 de la Llei 38/2003, General de Subvencions, en els supòsits previstos en la base catorze d'esta convocatòria.   
  
Sèptima. Règim de compatibilitats  
1. D'acord amb la base primera, esta subvenció té caràcter complementari respecte als imports que, si és el cas, les famílies perceben com a beca, subsidi o subvenció concedides pel Ministeri d'Educació, Cultura i Esport per a atendre els gastos relacionats amb els servicis de transport i de menjador. La Conselleria d'Educació, Cultura i Esport demanarà la confirmació de l'import que corresponga a les beques i subsidis concedits a l'alumnat beneficiari per estos conceptes.  
  
2. La percepció de qualsevol altra beca, ajuda o subvenció per a atendre els gastos relacionats amb els servicis complementaris de transport i de menjador d'este alumnat serà compatible amb la subvenció prevista en esta convocatòria sempre que sumades a la resta de percepcions percebudes no superen el cost de la prestació del servici.   
  
  
Octava. Instrucció del procediment  
L'òrgan instructor del procediment és el Servici de Títols, Beques i Ajudes a l'Estudi, adscrit a la Direcció General de Centres i Personal Docent.  
En compliment de l'article 71.1 de la Llei 30/1992, de Règim Jurídic de les Administracions Públiques i del Procediment Administratiu Comú, si després de la recepció de la solicitud i la documentació adjunta s'observa que falten documents o dades essencials per a la resolució de l'expedient, seran reclamats per correu certificat i amb justificant de recepció a la corporació local o entitat privada solicitant i se li concedirà un termini de deu dies perquè puga esmenar la falta o adjuntar els documents preceptius, amb indicació que si no ho fa es considerarà que ha desistit de la seua petició i es declararà l'esmentat desistiment en la resolució de la convocatòria.  
  
Novena. Comissió avaluadora  
1. L'examen i la valoració dels expedients presentats i la consegüent proposta de concessió i denegació de les ajudes corresponen a una comissió composta per:  
President: el subdirector General de Centres Docents.  
Vocals:  
- El cap del Servici de Títols, Beques i Ajudes a l'Estudi de la Direcció General de Centres i Personal Docent.  
- Un inspector d'Educació designat per la Inspecció General Educativa.   
- El cap de la Secció d'Educació Especial de la Direcció General d'Innovació, Ordenació i Política Lingüística.  
- Els caps de la Secció de Centres de les direccions territorials competents en matèria d'educació de les respectives províncies, o funcionari designat per la direcció territorial corresponent.  
  
- El cap de la Secció d'Autoritzacions i Concerts de la Direcció General de Centres i Personal Docent.  
- Un tècnic de la Secció de Beques i Ajudes a l'Estudi de la Direcció General de Centres i Personal Docent, que assumirà les funcions de secretari de la comissió.  
En cas de vacant, absència, malaltia o qualsevol altra causa legal, respecte al règim de suplències, el president i el secretari de la comissió seran substituïts per un altre funcionari de la Direcció General de Centres i Personal Docent.  
2. En el que no preveu el punt anterior, la comissió ajustarà el seu funcionament al que s'establix en l'article 22 i següents de la Llei 30/1992, de Règim Jurídic de les Administracions Públiques i del Procediment Administratiu Comú, sobre òrgans colegiats.  
  
Deu. Criteris de valoració  
1. L'import de les ajudes previstes en esta orde es determinarà en funció del crèdit disponible en la línia pressupostària T1572 per a l'exercici 2015, fins a 1.971.000,00 euros. Este crèdit es distribuirà per prorrateig entre l'alumnat usuari dels servicis de transport i menjador dels diferents centres concertats o convinguts d'educació especial que haja solicitat l'ajuda i reunisca els requisits previstos en esta convocatòria.  
2. La comissió avaluadora efectuarà la valoració dels expedients presentats, per centre, utilitzant els següents criteris objectius:  
a) El nombre d'alumnes solicitants usuaris dels servicis complementaris de transport i menjador prestats per cada centre.  
  
El nombre d'alumnes usuaris d'estos servicis en cada centre es verificarà per mitjà de certificació expedida per la unitat de la Inspecció educativa de cada direcció territorial competent en matèria d'educació.  
  
b) La tipologia majoritària de la discapacitat de l'alumnat dels centres on l'alumnat es trobe escolaritzat.  
La denominació de les tipologies que es contemplen en esta orde i que s'especifiquen a continuació, és la que recull la Llei de Pressupostos per a l'exercici 2015 i de la mateixa manera que s'atenen estes discapacitats en el sistema de concerts educatius:  
Tipus I: Plurideficients (paràlisi cerebral, amb problemes motors i diferents discapacitats)  
Tipus II: Autistes (inclou trastorns de personalitat i trastorns generalitzats del desenrotllament)  
Tipus III: Discapacitats psíquiques profundes i severes  
Tipus IV: Discapacitats psíquiques moderades  
c) El nombre i la tipologia de les unitats concertades o convingudes dels centres on l'alumnat es trobe escolaritzat.  
Els imports a concedir es determinaran de major a menor, d'acord amb la modulació següent:  
- Alumnat de centres amb cinc o més unitats del tipus I  
- Alumnat de centres amb tres o quatre unitats del tipus I  
- Alumnat de centres amb dos o menys unitats del tipus I  
3. L'import del mòdul de subvenció per alumne usuari que es determine segons els criteris expressats serà el mateix per a tots els alumnes del mateix centre.  
  
Onze. Resolució  
1. Una vegada realitzada la proposta de la comissió avaluadora sobre concessió de la subvenció i l'exclusió d'aquelles solicituds que no complisquen els requisits previstos en l'orde de convocatòria, el cap del Servici de Títols, Beques i Ajudes a l'Estudi, com a òrgan instructor del procediment, informarà i elevarà la proposta al director general de Centres i Personal Docent, que resoldrà, per delegació de la consellera d'Educació, Cultura i Esport, la present convocatòria.  
2. La resolució ha d'expressar:  
a) Nombre d'alumnes beneficiaris de cada centre, import de la subvenció que corresponga a cada alumne pels servicis de transport i de menjador, nombre d'unitats concertades i la seua tipologia, així com l'import global per centre.  
b) Nombre d'alumnes no beneficiaris per centre, amb especificació dels motius de l'exclusió.  
3. Esta resolució es dictarà i publicarà en el Diari Oficial de la Comunitat Valenciana, en el termini màxim de sis mesos, a comptar de l'endemà de la finalització del termini de presentació de les solicituds. En el cas que transcorregut este termini no s'haja dictat cap resolució, les solicituds presentades es consideraran desestimades, sense perjuí de l'obligació de l'Administració de resoldre, de conformitat amb allò que disposa l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
4. La relació nominal de l'alumnat beneficiari quedarà exposada en el tauler d'anuncis de cada centre.  
  
Dotze. Règim de pagament de la subvenció  
1. L'alumnat solicitant autoritza, amb la presentació de la solicitud, que el pagament de les ajudes es realitze al compte bancari que la titularitat del centre designe. El model de solicitud (annex II de la convocatòria) inclou, expressament, la dita autorització.  
2. D'acord amb el que establix l'article 34.2.b de la Llei 8/2014, de 26 de desembre, de Pressupostos de la Generalitat per a l'exercici 2015, l'abonament de les ajudes als comptes indicats pels centres es farà efectiu:  
a) El primer pagament, per import de fins al 50 per cent del total de la subvenció concedida, es farà efectiu una vegada resolta la convocatòria.  
b) El segon pagament, per l'import restant de la subvenció, fins al màxim del cent per cent de l'import concedit, s'abonarà una vegada comprovada la documentació justificativa presentada pel centre, d'acord amb el que preveu la base tretze d'esta convocatòria.  
  
Tretze. Acreditació del cost de la prestació dels servicis  
1. De conformitat amb l'article 19.3 de la Llei General de Subvencions, a fi de determinar que l'import de la subvenció concedida sumada a la beca, subsidi o subvenció concedida pel Ministeri no supere el cost de la prestació dels servicis, els centres hauran de presentar davant de la Direcció General de Centres i Personal Docent la documentació acreditativa dels gastos ocasionats per la prestació d'estos servicis al seu alumnat, documentació que serà la que es detalla a continuació:  
  
- Relació de les factures abonades dels servicis de transport i menjador, en què ha de constar la denominació del proveïdor, el seu NIF, número d'orde, data i concepte del gasto, inclòs l'IVA, i dirigida a la titularitat del centre, d'acord amb el model que consta en l'annex VI.  
  
- Relació nominal, d'acord amb el model que consta en l'annex VII i impresos TC2 (o relació amb firma digitalitzada de la gestoria) dels treballadors que presten els seus servicis per a la realització del transport i del menjador del centre, en el cas que la contractació corresponga al titular del centre subvencionat.  
2. Els terminis per a presentar la documentació acreditativa del gasto realitzat en l'exercici 2015 seran els següents:  
a) Gastos ocasionats de gener a juny: fins al 30 de setembre de 2015.  
b) Gastos ocasionats amb posterioritat: fins a l'11 de desembre de 2015.  
3. Si la suma de subvencions concedides per a esta finalitat supera el gasto generat per la prestació dels servicis, la Conselleria d'Educació Cultura i Esport no abonarà l'import que excedisca l'esmentat cost.   
  
  
Catorze. Minoració i reintegrament de la subvenció  
1. L'adjudicació d'estes ajudes podrà ser revisada administrativament quan concórrega en la concessió alguna causa de reintegrament o s'haja produït algun error material aritmètic o de fet.  
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per part d'altres administracions o ens públics o privats, la suma de les quals supere el cost de l'activitat subvencionable, donarà lloc a la modificació de la resolució de concessió, reduint-se la subvenció en la quantia que supere el cost dels servicis, de conformitat amb l'article 37.1, lletra g, de la Llei 38/2003, General de Subvencions.  
  
3. Serà procedent la minoració de la subvenció i, si és el cas, el reintegrament amb exigència de l'interés de demora des del moment del pagament de la subvenció fins a la data en què s'acorde el reintegrament, en els casos següents:  
a) Obtenció de l'ajuda falsejant les condicions requerides per a això o ocultant aquelles que ho haurien impedit.  
b) Incompliment total o parcial de l'activitat o la no-adopció del comportament que fonamenta la concessió de la subvenció.  
c) En cas que l'acreditació dels gastos ocasionats per la prestació dels servicis siga inferior a la subvenció percebuda.  
d) Incompliment de qualsevol de les condicions i obligacions previstes en esta convocatòria.  
4. Si és el cas, el reintegrament s'efectuarà per mitjà de transferència bancària o xec nominatiu a favor de la Conselleria d'Hisenda i Administració Pública de la Generalitat per l'import resultant de les quantitats sobrants per qualsevol de les causes enumerades en esta base. La còpia de la transferència bancària o el xec nominatiu hauran de ser remesos a la Direcció General de Centres i Personal Docent, per al seu coneixement o tramitació, respectivament.  
5. El procediment de reintegrament de les quantitats indegudament percebudes l'iniciarà la Direcció General de Centres i Personal Docent, la qual notificarà a la titularitat del centre l'import de la subvenció que ha de ser reintegrat a la Generalitat, l'obligació que ha resultat incomplida i la motivació que justifica el reintegrament. Este procediment haurà de garantir la preceptiva audiència als interessats abans de l'elaboració de la resolució definitiva, que igualment els serà notificada i tindrà naturalesa de liquidació definitiva a efecte del còmput del cobrament del deute en període voluntari de recaptació.